མཐའ་བཞི་རུ་ས་འཛིན་མུ་ཁྱུད་ཀྱིས་བསྐོར་ཞིང་འདུ་འཛིའི་མཚམས་མི་ཆད་པའི་གྲོང་ཆེན་པོ་ཟི་ལིང་ནི་མཐོ་སྒང་གི་བྱང་ཤར་གྱི་མཚམས་སུ་ཆགས་པ་དང་དེ་ནི་གནའ་སྔ་མོ་ནས་ཀྲུང་གོའི་ནུབ་ཁུལ་གྱི་སྣ་མང་རིག་གནས་འཛོམ་སའི་ས་ཚིགས་ཤིག་ཡིན།གྲོང་ཁྱེར་དེ་ནི་རྒྱ་རིགས་དང་།ཁ་ཆེ།དེ་བཞིན་ས་གནས་དེ་གའི་གྲངས་ཉུང་མི་རིགས་དཔེར་ན་ཧོར་རིགས་དང་སོག་རིགས་ལྟ་བུ་མཉམ་འདྲེས་ངང་འཚོད་སྡོད་བྱས་པ་ལས་གྲུབ་པ་ཞིག་རེད།གྲོང་ཁྱེར་དེའི་ནང་གཞུང་ཕྱོགས་ཀྱི་བོད་རིགས་ལས་བྱེད་པ་ཁྲི་ཚོ་བཞི་ཙམ་ཡོད་པ་ཕུད།ད་དུང་བོད་རིགས་ཚོང་པ་དང་བྱེས་འགྲོའི་ངལ་རྩོལ་རྒྱུག་མཁན་སྟོང་ཚོ་འགའ་ཞིག་ཡོད།